Dôvodová správa
k privatizácii časti zdravotníckeho zariadenia
Nemocnica s poliklinikou Trebišov - časť lekáreň Čierna nad Tisou 

Dôvodom predloženia tohto materiálu na rokovanie vlády Slovenskej republiky je návrh na vydanie rozhodnutia o privatizácii časti zdravotníckeho zariadenia Nemocnica s poliklinikou Trebišov - časť lekáreň Čierna nad Tisou priamym predajom  Mgr. Zlatici Szabovej, bytom ul. Hlavná 10/4, 076 43 Čierna nad Tisou. 

l. Vymedzenie privatizovaného majetku
Štátna príspevková organizácia Nemocnica s poliklinikou Trebišov, IĆO 17335396, bola založená k 01.01.1992 zriaďovacou listinou č. 3724/1991-A/X-1 zo dňa 29.11.1991. 

Základný privatizačný projekt bol na MSPNM SR predložený dňa 11.01.2002. Podľa       § 10 ods. 7 zákona č. 92/1991 Zb. o podmienkach prevodu majetku štátu na iné osoby v znení neskorších predpisov informácia o predložení základného privatizačného projektu bola zverejnená v dennej tlači distribuovanej celoštátne dňa 29.01.2002

Zdravotnícke zariadenie Nemocnica s poliklinikou Trebišov - časť lekáreň Čierna nad Tisou bola zaradená do privatizácie na základe uznesenia vlády SR č. 577 zo dňa 20. júna 2001.
Do privatizácie podľa tohto základného privatizačného projektu vstupuje časť subjektu Nemocnica s poliklinikou Trebišov a to lekáreň Čierna nad Tisou.- budova lekárne bez pozemku
Privatizovaný majetok časti zdravotníckeho zariadenia- lekáreň Čierna nad Tisou je situovaný v katastrálnom území Čierna nad Tisou (budova lekárne bez pozemku).
Základným predmetom činnosti časti zdravotníckeho zariadenia je zabezpečovanie a predaj liečiv a zdravotníckeho materiálu.

Ekonomická charakteristika časti zdravotníckeho zariadenia k 31. 12. 2000

Počet pracovníkov (prep.stav)	-
z toho: THP	-
Výkony a mimoriadne výnosy (tis. Sk)	85
Náklady (tis. Sk)	85
Hospodársky výsledok (tis. Sk)	-
Miera odpísania HIM (%)	19,2

Lekáreň je v prenájme neštátnej lekárničky, ktorá túto prevádzkuje, je vlastníčkou vnútorného vybavenia a zásob lekárne.

Údaje o rozsahu a štruktúre majetku časti zdravotníckeho zariadenia podľa účtovníctva k 31.12.2000 v tis. Sk:

	Aktíva spolu		1 750
	v tom: stále aktíva	1 750
		z toho	- pozemky	0
			- budovy, haly a stavby	1 750
		obežné aktíva	0
		ostatné aktíva - prechodné účty aktív	0

	Záväzky privatizované spolu	0
	Majetok, ktorý prechádza na FNM SR	1 750

2. Návrhy privatizačných projektov a podnetov
Do privatizácie podľa tohto základného privatizačného projektu vstupuje časť subjektu s účtovnou hodnotou majetku 1 750 tis. Sk. V privatizačnom projekte je navrhnutý jeden samostatný privatizačný výstup so spôsobom privatizácie  priamy predaj majetku na základe výberového konania:

Ministerstvo zdravotníctva Slovenskej republiky vo svojom stanovisku č. SOČ 5282/2001/Lo zo dňa 20.11.2001 v súlade s návrhom postupu 2. etapy privatizácie zdravotníckych zariadení súhlasí s navrhovanou metódou privatizácie v  základnom privatizačnom projekte - priamym predajom lekárne Čierna nad Tisou, pričom navrhuje ako nadobúdateľa Mgr. Zlaticu Szabovú, ktorá lekáreň prevádzkuje.

V stanovisku Protimonopolného úradu SR k základnému privatizačnému projektu Nemocnica s poliklinikou Trebišov - časť lekáreň Čierna nad Tisou číslo 117/P/8/PMÚ SR/2002 zo dňa 17. 1. 2002 PMÚ SR súhlasí so záverom v liste MZ SR, podľa ktorého MSPNM SR vyzve všetkých záujemcov o privatizáciu predmetného zdravotníckeho zariadenia, aby vypracovali a predložili svoj privatizačný zámer a  zároveň odporúča, aby sa o budúcom nadobúdateľovi privatizovaného subjektu rozhodlo vo výberovom konaní. Úrad súčasne žiada, aby pri výbere nadobúdateľa boli zohľadnené všetky skutočnosti súvisiace s privatizáciou v tom zmysle, aby privatizáciou predmetného subjektu nedošlo ku vzniku alebo posilneniu dominantného postavenia nového vlastníka na relevantnom trhu.
MSPNM SR eviduje nasledovné podnety so záujmom o účasť v privatizácii zdravotníckeho zariadenia Nemocnica s poliklinikou Trebišov - časť lekáreň Čierna nad Tisou:
1.	Mgr. Zlatica Szabová, Lekáreň U Svätého Ducha, 076 43 Čierna nad Tisou, 
2.	MEDIKO, spol. s r.o.pre zdravotnícke zásobovanie, Kvetná 13, 820 05 Bratislava
Trhové ohodnotenie zdravotníckeho zariadenia nebolo vykonané, a to v nadväznosti na prijatú koncepciu 2. etapy privatizácie v zdravotníctve, ktorá určila stanoviť trhové ohodnotenie privatizovaného majetku len pri odborných liečebných ústavoch a kúpeľoch.

3.  Postup posudzovania privatizačného projektu

Základný privatizačný projekt bol predložený na MSPNM zriaďovateľom Ministerstvom zdravotníctva SR dňa 11.01.2002. a je spracovaný v súlade so stanoviskom zriaďovateľa. Na MSPNM SR bol prerokovaný v pracovnej komisii dňa 04.07.2002 s odporúčaním privatizovať časť zdravotníckeho zariadenia Nemocnica s poliklinikou Trebišov – lekáreň Čierna nad Tisou priamym predajom záujemcovi, ktorý bude vybraný vo výberovom konaní na MSPNM SR z doteraz známych záujemcov o privatizáciu predmetnej lekárne. 
MSPNM SR listami zo dňa 08.07.2002 oslovilo známych záujemcov o privatizovaný majetok so žiadosťou o doplnenie podnetu v termíne do 26.07.2002. V stanovenom termíne predložil dodatok jeden záujemca:
1. Mgr. Zlatica Szabová, bytom ul. Hlavná 10/4, 076 43 Čierna nad Tisou
Komisia pre výber nadobúdateľa privatizovaného majetku priamym predajom, zriadená ministerkou pre správu a privatizáciu národného majetku SR  posúdila predložený návrh dňa 29.07.2002  z hľadiska splnenia požadovaných kritérií pre výber nadobúdateľa privatizovaného majetku a odporučila ako budúceho nadobúdateľa časti zdravotníckeho zariadenia Nemocnica s poliklinikou Trebišov - časť lekáreň Čierna nad Tisou Mgr. Zlaticu Szabovú, bytom ul. Hlavná 10/4, 076 43 Čierna nad Tisou
Pri svojom odporúčaní vychádzala komisia z nasledovných skutočností:
Mgr. Zlatica Szabová, bytom ul. Hlavná 10/4, 076 43 Čierna nad Tisou bola jediným záujemcom a splnila všetky podmienky výberového konania. Navrhla za nadobudnutie predmetnej lekárne kúpnu cenu vo výške 1 750 tis. Sk. Ministerstvo zdravotníctva SR ako zriaďovateľ tohto zdravotníckeho zariadenia tiež odporučilo ako nadobúdateľku           Mgr. Zlaticu Szabovú, ktorá predmetnú lekáreň prevádzkuje ako neštátna lekárnička.    Mgr. Zlatica Szabová v minulom období (1996 až 2001) investovala do úprav priestorov lekárne vlastné finančné prostriedky vo výške 273 156,- Sk. Mgr. Zlatica Szabová predložila reálny podnikateľský zámer, ktorý predpokladá zvýšenie úrovne poskytovaných lekárenských a ďalších služieb v privatizovanej lekárni.

Z á v e r

Ministerstvo pre správu a privatizáciu národného majetku Slovenskej republiky navrhuje vláde Slovenskej republiky vydať rozhodnutie o privatizácii časti zdravotníckeho zariadenia Nemocnica s poliklinikou Trebišov - časť lekáreň Čierna nad Tisou priamym predajom : Mgr. Zlatici Szabovej, bytom ul. Hlavná 10/4, 076 43 Čierna nad Tisou.